Ved 2.30 tiden i nat opdagede et af Falcks egne køretøjer ved en tilfældighed en brand i en beboelsesejendom på Gl. Ullitsvej i Farsø. Ejendommen blev dog kun brugt som værksted, så der er ingen tilskadekomne. De forbipasserende Falck-folk tilkaldte deres kolleger fra brandvæsnet, som slukkede branden. Huset var dog stort set nedbrændt, men der var ifølge politiet ikke noget af stor værdi i værkstedet. Vagtchef ved Nordjyllands Politi Kristian Thomsen fortæller, at branden kan være opstået i forbindelse med, at ejeren i går eftermiddags arbejdede med en svejsning. Der kan have ligget nogle gløder og ulmet, der efterfølgende brød ud i brand.

Opsummering:
Falck var på pletten, da en brand i et værksted lyste op i nattens mørke.